Žnjowodźakny swjedźeń w Krabatowym młynje wjele wotměny skićił
Čorny Chołmc (SN/MWj). Žnjowodźakny swjedźeń w Čornochołmčanskim Krabatowym młynje su minjeny kónc tydźenja hnydom dwaj dnjej wotměli. A tej njemóhłoj rozdźělnišej być. Mjeztym zo so sobotu bjez přestawki dešćowaše, njebě njedźelu jeno suche, ale k tomu tež słónčne. Bjez dźiwa, zo bě jednaćel Tobias Čižik wčera popołdnju přewšo spokojom, zo je telko ludźi přichwatało. Dohromady zličichu wčera a předwčerawšim něhdźe 2 500 wopytowarjow. Z awtowych značkow bě wučitać, zo njeběchu zajimcy jeno z Budyskich, Kamjenskich a Wojerowskich kónčin přijěli, ale runje tak z Grodka, Drježdźan a Choćebuza.
szl_Latn szl_Latn